வெளிநாடுகளில், ஒவ்வொரு வீட்டிலும் முகப்பிலே ஷூக்கள் வைக்க பயன்படுத்தும் விதத்தில் பல தட்டுகள் வைத்து வெளியே முழுவதும் வெர்ட்டிகள் பிளைண்ட்ஸ் போட்டிருப்பர். வெர்டிகள் பிளைண்ட்ஸ் போடும்போது அறைச் சுவரின் நிறத்திற்கேற்ற பிளைண்ட்ஸ் போட்டு விடலாம். அழகாக இருக்கும். பார்ப்பதற்கு ஓர் அறை போன்று காணப்படுவதுடன், பொருட்களும் பத்திரமாக வைக்கப்படும். உள்ளே நுழைந்தவுடன் ஷூவோ, செருப்புகளோ நம் கண்களில் படுவதில்லை. அது போல் சிறிய வீடாகயிருந்து உள்ளே ஸ்டோரேஜ் வசதியோ, சிறிய அறையோ அல்லது குறிப்பிட்ட இடமோ இருந்தால் அதன் முகப்பில் கதவிலேயே ஒரு பெரிய கண்ணாடி பொருத்தி விடலாம். பொதுவாக சமையலறையை ஒட்டி வரலாம். அல்லது பெட்ரூமை ஒட்டி ஒரு சிறிய இடமாகக் கூட இருக்கலாம்.